5. ΜΗ ΕΜΠΡΟΘΕΣΜΗ ΚΑΤΑΒΟΛΗ ΤΩΝ ΠΡΟΣΤΙΜΩΝ  Οι παραβάσεις του Κώδικα Οδικής Κυκλοφορίας (Κ.Ο.Κ.) που δεν πληρώνονται εμπρόθεσμα, δηλαδή εντός δέκα (10) ημερών, στα καταστήματα των ΕΛ.ΤΑ ή στις ταμειακές υπηρεσίες των Ο.Τ.Α., βεβαιώνονται στις ταμειακές υπηρεσίες των δικαιούχων Δήμων και Κοινοτήτων, προκειμένου να επιδιωχθεί η είσπραξή τους σύμφωνα με τις διατάξεις του Κ.Ε.Δ.Ε.  Με την με αριθ.48032/26 Σεπτ.-7 Οκτ.2005 (ΦΕΚ Β΄1391), απόφ. Υφυπ. Εσωτερικών, Δημ.Διοίκησης και Αποκέντρωσης-Οικονομίας και Οικονομικών-Μεταφορών και Επικοινωνιών-Δημ.Τάξης, ορίστηκε ότι: "εμπρόθεσμη πληρωμή είναι αυτή που διενεργείται εντός δεκαπέντε (15) ημερών από την ημερομηνία βεβαίωσης της παράβασης από τα όργανα της Ελληνικής Αστυνομίας. Στην περίπτωση που η δέκατη πέμπτη (15η) ημέρα συμπίπτει με επίσημη αργία ή Σάββατο και Κυριακή, η ημερομηνία λήξης της ανωτέρω προθεσμίας μεταφέρεται την αμέσως επόμενη εργάσιμη ημέρα.» Εξαίρεση αποτελούν τα μη εμπρόθεσμα καταβληθέντα πρόστιμα που αφορούν πταισματικές παραβάσεις των διατάξεων του Κ.Ο.Κ., οι οποίες παραπέμπονται στα αρμόδια Πταισματοδικεία. Μετά την έκδοση της δικαστικής απόφασης, τα Πταισματοδικεία βεβαιώνουν τα επιβληθέντα, σε βάρος των παραβατών, ποσά και αποστέλλουν στις Δημόσιες Οικονομικές Υπηρεσίες του τόπου κατοικίας των παραβατών, χρηματικό κατάλογο συμπληρωμένο με τα στοιχεία που ορίζονται στο άρθρο 55 του Π.Δ 16/1989 (Φ.Ε.Κ. 6/Α/1989). Στο χρηματικό κατάλογο πρέπει επίσης να αναγράφεται ο δικαιούχος Ο.Τ.Α. και το υπέρ αυτού ποσό.  Σε περίπτωση επιβολής προστίμου υπέρ των Ο.Τ.Α. και του Δημοσίου με την ίδια δικαστική απόφαση, πρέπει να γίνεται σαφής διαχωρισμός των προστίμων που επιβάλλονται υπέρ των δικαιούχων αυτών.  Τα εισπραττόμενα από τις Δ.Ο.Υ. ανωτέρω ποσά υπέρ των Δήμων και Κοινοτήτων αποδίδονται στους δικαιούχους Ο.Τ.Α. κάθε μήνα, με εντολή μεταφοράς. Κατά την απόδοσή τους παρακρατείται ποσοστό πέντε στα εκατό (5%), ως έξοδα βεβαίωσης και είσπραξης. Η απόφαση αυτή, που ισχύει από 1.11.2004, να δημοσιευθεί στην Εφημερίδα της Κυβερνήσεως. (Ακολουθεί  Παράρτημα) 21.Ε.ι.179 Κώδικας Οδικής Κυκλοφορίας 180. ΑΠΟΦΑΣΗ ΥΠΟΥΡΓΟΥ Κώδικας Οδικής Κυκλοφορίας ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Α-29357/2458 της 16-25 Μαΐου 2005 (ΦΕΚ Β΄702) Συμπλήρωση της υπ" αριθμ. 4700/330/23.1.2004 (Β΄ 192) απόφασης του Υπουργού Μεταφορών και Επικοινωνιών «Πινακίδες αριθμού κυκλοφορίας αυτοκινήτων οχημάτων και ρυμουλκουμένων». Η προμήθεια κρατικών πινακίδων αυτοκινήτων οχημάτων και μοτοσικλετών, επιτρέπεται να γίνει είτε με τις διατάξεις του Κεφαλαίου Ι της παραγράφου Α΄ της υπ" αριθμ. 19800/1982 (Β΄ 455) απόφασης του Υπουργού Συγκοινωνιών, είτε με τις διατάξεις της υπ" αριθμ. 4700/330/2004 (Β΄ 192) απόφασης του Υπουργού Μεταφορών και Επικοινωνιών. Η παραπάνω ρύθμιση ισχύει μέχρι 31.8.2005. Η ισχύς της απόφασης αυτής αρχίζει από 18.5.2005. 